ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
25 พ.ค. 2559

ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน โดยได้ปัจจัยหนุนจากราคาน้ำมันดิบที่ปรับตัวเพิ่มขึ้น และมุมมองบวกต่อยอดขายบ้านของสหรัฐ สำหรับปริมาณการซื้อขายอยู่ในระดับปานกลางที่ 1.8 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวขึ้นทดสอบระดับ 1,400 จุดในวันนี้ เนะนำเน้นเก็งกำไรกลุ่มที่ได้ประโยชน์จากค่าเงินบาทที่มีแนวโน้มอ่อนค่าในระยะยาว เช่นกลุ่มอิเล็กทรอนิคส์ และกลุ่มส่งออกอาหาร และระยะสั้นแนะนำเก็งกำไรกลุ่มพลังงานตามราคาน้ำมันที่ปรับตัวเพิ่มขึ้น
 
วิเคราะห์ทางเทคนิค
BKD
ราคาปิด 3.38 บาท
แนวรับ 3.34 บาท
แนวต้าน 3.50 บาท
แนว cut loss หากราคามีแนวโน้มหลุด 3.30 บาท
กราฟ BKD (week) อยู่ในระหว่างการไต่ระดับ minor uptrend channel โดยมีแนวเส้นบนของกรอบขึ้นที่ 3.50 บาท และสัญญาณซื้อสนับสนุนใน Stoch ทั้งนี้หากสามารถผ่าน 3.50 บาทได้ จะยืนยันรูปแบบ W-shape ดังนั้นแนะนำเข้าซื้อตรงนี้ แบ่งขายที่ 3.50 บาท หากทะลุต่อไป ให้ซื้อเพิ่มไปขายที่ 4 บาท
 
เด็กแนว
TCC อยู่ๆ ราคาก็ร่วงแรง แบบหาข่าวไม่เจอ ทำให้นึกจินตนาการไปว่า เป็นเกมส์หุ้นหรือปล่าวในการทุบให้ราคาลงก่อน ต้นทุนจะได้ต่ำ เขย่ารายย่อยให้หนีออก จากนั้นเข้าเก็บราคาถูกเวลาดึงขึ้นจะได้มี upside มากกว่าเดิม แต่จะเป็นจริงอย่างไรไม่รู้ได้ ที่แน่ๆ ธุรกิจพลังงานยังไม่คืบหน้าซักเท่าไร แต่กลับเปลี่ยนแปลงธุรกิจไปทำ Food อย่างชัดเจน
ล่าสุดประกาศซื้อกิจการไอศกรีมชื่อดัง คงหมายมั่นปั้นมือให้มาเป็นคู่แข่งไอศกรีมดังเมืองไทยหล่ะ และต้องจับตาการเทคโอเวอร์ ร้านค้าอื่นๆ ด้วย TCC มีหนี้สินค่อนข้างต่ำ และมีเงินสดจากการเก็บออมมาตั้งแต่ทำพลังงาน เพียงพอที่จะเข้าไปซื้อร้านอาหาร ร้านค้าปลีกมาสร้าง cash flow ได้เร็วและง่ายกว่าทำกำไรได้คล่องกว่ามาก จึงน่าจับตา ทั้งธุรกิจ และเกมส์ราคาอย่างยิ่ง ใครสนใจลองดูกัน ไม่มีอะไรจะเสียสำหรับหุ้นราคาต่ำเตี้ยติดดินอย่างนี้ มีแต่จะดีขึ้นในอนาคต
กราฟ TCC (month) ลงถึงจุด แนวรับสำคัญในรอบ 5 ปี และเคยมีการดีดตัวกลับในปริมาณมาก การเข้าสะสมตรงนี้จึงเป็นราคาเริ่มต้นที่จะมี upside สูง ขณะที่ Stoch เกิด Oversold มาก และกำลังจะมี buy signal